N o v é   z n e n i e 
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na meranie  emisií oxidu uhličitého a spotreby paliva motorových vozidiel 

Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19  zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, nariaďuje:
§ 1
(1) Toto nariadenie vlády sa vzťahuje na motorové vozidlá kategórie M1 a N1,) určené na prevádzku v premávke na pozemných komunikáciách, s karosériou alebo bez karosérie, ktoré majú najmenej štyri kolesá a najväčšiu konštrukčnú rýchlosť prevyšujúcu 25 km.h-1 (ďalej len „vozidlo“) a upravuje podrobnosti o ich typovom schválení ES z dôvodov týkajúcich sa merania emisií oxidu uhličitého a spotreby paliva.
(2) Toto nariadenie vlády sa nevzťahuje na
a) koľajové vozidlá, poľnohospodárske traktory a pracovné stroje,
b) na vozidlá kategórie N1, ak typ motora bol schválený z hľadiska emisií podľa osobitného predpisu,)
c) vozidlá kategórie N1, ktorých celosvetová ročná produkcia od jedného výrobcu nepresahuje 2000 vozidiel.
§ 2
Na účely tohto nariadenia vlády sa rozumie
a) vozidlom kategórie N1, triedy I vozidlo kategórie N1, ktorého referenčná hmotnosť neprevyšuje 1305 kg,
b) vozidlom kategórie N1, triedy II vozidlo kategórie N1 s referenčnou hmotnosťou vyššou ako 1305 kg , ale neprevyšujúcou 1760 kg,
c) vozidlo kategórie N1, triedy III znamená vozidlo kategórie N1 s referenčnou hmotnosťou nad 1760 kg.

§ 3
(1) Meranie oxidu uhličitého a spotreby paliva vozidiel musí byť vykonané podľa technických a testovacích požiadaviek (ďalej len „technické požiadavky“) ustanovených v prílohe I okrem  bodov 1, 2, 3, 4.1, 4.4.1, 4.4.2, 6.3.1, 8, 9, 10, 11 a 12 smernice Rady 80/1268/EHS zo 16. decembra 1980 o aproximácii právnych predpisov členských štátov týkajúcich sa spotreby paliva motorových vozidiel v platnom znení (ďalej len „smernica“). 
(2) Na meranie oxidu uhličitého a spotreby paliva sa okrem tohto nariadenia vlády vzťahuje osobitný predpis.2)
(3) Emisie oxidu uhličitého sa merajú počas testovacieho cyklu pri simulovaní jazdy v meste a mimo mesta podľa osobitného predpisu.3)
(4) Pri testovaní vznetových a zážihových motorov musí byť použité referenčné palivo podľa osobitného predpisu.3)
(5) Pri testovaní motorov na stlačený zemný plyn CNG alebo skvapalnený ropný plyn LPG musí byť použité palivo, ktoré výrobca zvolil na účel merania  čistého výkonu  podľa osobitného predpisu.4) Zvolené palivo sa u vedie v osvedčení o typovom schválení ES vozidla podľa § 4 ods. 5.
(6) Na žiadosť výrobcu vozidlá so zážihovým motorom a vznetovým motorom môžu byť upravené podľa  osobitného predpisu.5) 
(7) Nastavenie zaťaženia a inercie dynamometra musí spĺňať požiadavky podľa osobitného predpisu.3) 
	(8) Ak je vozidlo vyrobené špecializovaným výrobcom nadstavby, ktoré zodpovedá kritériám jedného vozidla z rodiny vozidiel výrobcu základného vozidla, výrobca nadstavby, môže použiť údaje o spotrebe paliva a emisiách oxidu uhličitého poskytnuté týmto výrobcom.

§ 4
(1) Žiadosť o udelenie typového schválenia ES vozidla6) pre typ vozidla z dôvodov týkajúcich sa merania emisií oxidu uhličitého a spotreby paliva motorových vozidiel  predkladá výrobca. V žiadosti výrobca uvedie aj číslo typového schválenia motora v prípade ak existuje. Ak je to vhodné, poskytnú sa kópie iných typových schválení s príslušnými údajmi za účelom umožniť rozšírenie typového schválenia podľa odseku 7. Na základe žiadosti technickej služby, ktorá je poverená vykonávaním testov, alebo výrobcu sa môžu do úvahy zobrať aj doplnkové technické informácie pre špeciálne vozidlá, ktoré sú čiastočne poháňané palivom.
(2) Prílohou  žiadosti podľa odseku 1 je informačný dokument, ktorý spĺňa požiadavky ustanovené v  osobitnom  predpise.3) 
(3) Výrobca predloží poverenej technickej službe overovania vozidiel  vozidlo reprezentujúce typ, ktorý sa má schváliť. Pre vozidlá typovo schválené z hľadiska emisií podľa osobitného predpisu3) technická služba overovania vozidiel kontroluje, či daný typ vozidla spĺňa limitné hodnoty podľa osobitného predpisu .3) 

(4) Udelenie typového schválenia ES vozidla pre typ vozidla vzťahujúceho sa na meranie emisií oxidu uhličitého a spotreby paliva nemožno odmietnuť, ak sú splnené technické požiadavky podľa tohoto nariadenia vlády. 
(5) Štátny dopravný úrad7) vydá osvedčenia o typovom schválení ES vozidla pre typ vozidla vzťahujúcom sa na  merania emisií oxidu uhličitého a spotreby paliva podľa prílohy  II smernice.
(6) Každému schválenému typu vozidla štátny dopravný úrad  pridelí číslo typového schválenia ES podľa osobitného predpisu;8) nemožno prideliť rovnaké číslo typového schválenia  ES rôznym typom  vozidla.
(7) Na rozšírenie typového schválenia ES a na schválenie vozidiel kategórie N1 v rámci rodiny vozidiel sa vzťahujú technické požiadavky ustanovené v bode  11 a 12 prílohy  I smernice. Výrobca k žiadosti o rozšírenie poskytne kópie schválení potrebných k rozšíreniu typového schválenia.  
(8 )Opatrenia na zabezpečenie zhody výroby z dôvodov  týkajúcich sa merania emisií oxidu uhličitého sa prijímajú podľa osobitného predpisu.9)  
(9) Technické požiadavky podľa tohoto nariadenia vlády sa rovnako vzťahujú na typové schválenie vozidla6)  pre typ vozidla vzťahujúce sa na  merania emisií oxidu uhličitého a spotreby paliva motorových vozidiel. 
 (10) Ak sa zmení typ vozidla schváleného podľa tohto nariadenia vlády, postupuje sa podľa osobitného predpisu.10)

§ 5
(1) Opatrenia na zabezpečenie zhody výroby s ohľadom na emisie  oxidu uhličitého vozidiel sú kontrolované na základe údajov stanovených v osvedčení o typovom schválení podľa prílohy  II smernice  a v súlade s opatreniami na zabezpečenie zhody podľa osobitného predpisu.9)
(2) Ak štátny dopravný úrad považuje kontrolné postupy výrobcu podľa odseku 1  za neuspokojivé použije sa postup  podľa osobitného predpisu.11)
           (3)   V prípade typov vozidiel, u ktorých boli vykonané rozšírenia typového schválenia testy sa vykonajú na type vozidla, uvedeného v informačnom balíku, ktorý sprevádzal prvú žiadosť o typové schválenie.
(4)  Na účely kontroly zhody vozidla pre test  oxidu uhličitého sa  náhodným spôsobom vyberú tri vozidlá zo série a otestujú sa podľa  technických požiadaviek ustanovených v bode 6  prílohy I smernice. 
(5)  Ak štandardná odchýlka výroby zadaná výrobcom je v súlade  s postupom zhody kontroly výroby podľa osobitného predpisu,11) testy sa vykonajú podľa technických požiadaviek ustanovených v bode 9.2 prílohy I smernice.
           (6)	Ak štandardná odchýlka výroby zadaná výrobcom nie je v súlade  s postupom zhody kontroly výroby podľa osobitného predpisu,11) testy sa vykonajú podľa technických požiadaviek stanovených v bode 9.3 prílohy I smernice.
(7)	Sériová výroba sa považuje za vyhovujúcu ak testovacie vzorky troch vozidiel  vyhoveli testu vozidiel podľa skúšobných kritérií pre  oxid uhličitý a výsledky sú v zhode s údajmi v tabuľke uvedenej v bode 9.2 alebo 9.3 prílohy I smernice, inak sa sériová výroba považuje za nevyhovujúcu,  test sa uskutoční na ďalšom vozidle podľa obrázku č.1 prílohy I smernice.
          (8)  Testy sa vykonajú na vozidlách, ktoré ešte neprešli žiadnu vzdialenosť, na žiadosť výrobcu sa testy vykonajú na vozidlách, ktoré sú už po zábehu s  maximálne       15 000 km. Doba zábehu je uskutočnená podľa pokynov výrobcu a technických požiadaviek podľa bodu 9.1.1.2.2. a 9.1.1.2.3. prílohy I smernice. Počas tejto doby nie je možné uskutočniť na vozidle žiadne technické úpravy, ktoré by mohli ovplyvniť výsledky testov. 
               (9)     Pri testoch musí byť použité referenčné palivo podľa osobitného predpisu.3)        

§  6
Príslušný štátny orgán 12) nesmie odmietnuť ani  zakázať uvedenie vozidla na trh, jeho evidenciu alebo uvedenie do prevádzky alebo používanie v premávke na pozemných komunikáciách z dôvodov týkajúcich sa emisií oxidu uhličitého a spotreby paliva, ak sú splnené technické požiadavky podľa tohoto nariadenia vlády alebo údaje o spotrebe paliva boli určené podľa tohto nariadenia a sú zapísané  v osvedčení o zhode.
                                                             § 7
Osvedčenia o zhode vozidla COC, 13) vystavené pre nové vozidlá kategórie M1 a N1 triedy I, sa považujú za neplatné, ak nie sú splnené technické požiadavky podľa tohto nariadenia vlády; tieto vozidlá nemožno uvádzať na trh, zapisovať do evidencie alebo uvádzať do prevádzky v premávke na pozemných komunikáciách. 

§ 8
     (1) Vozidlám kategórie N1 triedy II a III možno do 31. decembra 2006 udeliť typové schválenie ES vozidla pre typ vozidla alebo typové schválenie vozidla pre typ vozidla z dôvodov týkajúcich sa emisií oxidu uhličitého a spotreby paliva, ak hodnoty emisií oxidu uhličitého a spotreby paliva neboli určené podľa tohto nariadenia vlády. 
            (2) Vozidlám kategórie N1 triedy II a III možno do 31. decembra 2007 udeliť viacstupňové typové schválenie ES vozidla pre typ vozidla alebo viacstupňové typové schválenie vozidla14) pre typ vozidla z dôvodov týkajúcich sa emisií oxidu uhličitého a spotreby paliva, ak hodnoty emisií oxidu uhličitého a spotreby paliva neboli určené podľa tohto nariadenia vlády. 
            (3) Osvedčenia o zhode vozidla COC, vystavené pre nové vozidlá kategórie N1 triedy II a III sa od 1. januára 2008 považujú za neplatné, ak nie sú splnené technické požiadavky podľa tohto nariadenia vlády; tieto vozidlá nemožno od tohto termínu uvádzať na trh, zapisovať do evidencie alebo uvádzať do prevádzky v premávke na pozemných komunikáciách. 
            (4) Osvedčenia o zhode vozidla COC, vystavené pre nové vozidlá kategórie N1 triedy I, ktorým bolo udelené viacstupňové typové schválenie ES, sa považujú od 1. januára 2007 za neplatné, ak nie sú splnené technické požiadavky podľa tohto nariadenia vlády; tieto vozidlá nemožno od tohto termínu uvádzať na trh, zapisovať do evidencie alebo uvádzať do prevádzky v premávke na pozemných komunikáciách. 
            (5) Osvedčenia o zhode vozidla COC, vystavené pre nové vozidlá kategórie N1 triedy II a III, ktorým bolo udelené viacstupňové typové schválenie ES, sa považujú od 1. januára 2009 za neplatné, ak nie sú splnené technické požiadavky podľa tohto nariadenia vlády; tieto vozidlá nemožno od tohto termínu uvádzať na trh, zapisovať do evidencie alebo uvádzať do prevádzky v premávke na pozemných komunikáciách. 

§ 9
Týmto nariadením vlády sa preberajú právne akty Európskych spoločenstiev uvedené v prílohe.

§ 10

Toto nariadenie vlády nadobúda účinnosť 5.júna 2006.